**Najljepši cajti**

**(iliti: Cejni lejpe cajte i sebe samega!)**

Domou furt posljušam kak je prejt blo ljepše, kak su se ljudi družili, popejvali; kak su malo meli, ali su meli veljko srce. Jas pa si mislim da bi i nes to blo tak lahko…

Nemremo reči da nimamo sejga. Mamo. Ali je se bolj hitro. Nimamo cajta, bar tak mislimo. Pa ne trepneš i se že cejlo ljeto odvrti. Htejla bi da, mesto lajkof na Fejsu, ležimo po trauvi i trgamo rožice, pa se natječemo čije su ljepše. Cajti keri prejdeju nemreju se vrniti, ali mi ih moremo pospraviti f svoju dušu i nišer ih nemre od nas zejti.

Nimam puno ljejt, tek jedanajst, ali se zmislim kak je ljejpo blo dok sam se igrala bez brige. F škoulu da sam prešla, mi ni blo fsejeno. Se mi je blo nouvo. Strauh je prejšo i jedva sam čaukala da se najdem s prijatelji v razredu. Prešlo je prvo, pa drugo, trejče i štrto ljeto. Se zadače, si dni. Ali nisom ih pozabila. Zmislim se prvega pecikljina, čarobnih Božičof i morskih valof. Da sam proplivala, ni domof se nisom htejla vrniti. Tak malo treba da buš srečen. Zde som srečna. Ljejpe cajte treba najti zde i tuj, i nič već ne treba iskati. Meni ne treba veljko. Prauvo prijateljstvo i iskreni ljudi. Ma taukih ljudi keri ne znaju čuvati ni jenu rejč, a ma i ounih keri ne znaju poštivati se te ljejpe cajte. Naj zgubiti vrejme tak da maš rad nekoga keri ne zna ceniti tvoj trud, tvoje napore i tvoju ljubaf. Morti te se bojiju jer si preveč iskren – ljude privlaučiju slatke rejči. Privlaučiju ih ouni keri manipulejraju svojimi rejčimi, ouni keri znaju napraviti tak da lauž bu boljša od istine. Morti ih plaušiš jer cejniš samega sebe, jer si dosti jauk da prejdeš i jer si dosti pametin da vejš kulko vrejdiš. Ne živi ka bi zadivil ljude oko sebe! Cejni sebe svojom prauvom cejnom!

Da maš rad sebe prejt nek kaj moreš meti rad nekoga drugega – ni to nikakva znanstvena fantastika, nikera mudrost, nek stvarnost. Ounej tejži krat je furt ispravni. Meti rad sebe samega je tejže nek nekoga drugega… Kaj ni tak? Reči mi či si se igdar pogledal f špigel i videl ouno kaj ti se zdopada. Ne mislim na izgled. Mislim na sebe znutar. Nejdi za izgledom – more te zavaurati! Nejdi za bogactvom – tou more brže nestati! Odi za ounim kaj te raduje, drži se ounega kre koga si vesel! Negdar je dosti samo jen smejh da cejli dan bu boljši. Sam stvauraj svoje najljepše cajte!

**Lorena Cvilinder,5.r.**

**OŠ Đure Prejca Desinić**

**Mentorica:Vedrana Gudek,**

**mag.edu.HJ i knjiž. i mag. lingvistike**